b'\n_START_ARTICLE_\nMy Life Would Suck Without You\n_START_SECTION_\nObjavljivanje\n_START_PARAGRAPH_\nPjesma je po prvi puta javno emitirana na ameri\xc4\x8dkoj radio postaji Z100 13. sije\xc4\x8dnja 2009. Pjesma je slu\xc5\xbebeno objavljena na radijskim playlistama 20. sije\xc4\x8dnja 2009. Pjesma je 16. sije\xc4\x8dnja pu\xc5\xa1tena za digitalno preuzimanje na Amazon.com, te 20. sije\xc4\x8dnja na ameri\xc4\x8dkom i kanadskom iTunesu._NEWLINE_Tako\xc4\x91er je objavljena 16. sije\xc4\x8dnja za digitalno preuzimanje preko iTunesa u Australiji. U Ujedinjenom Kraljevstvu pjesma je do\xc5\xbeivjela premijeru 19. sije\xc4\x8dnja, a slu\xc5\xbebeno je objavljena 2. o\xc5\xbeujka.\n_START_SECTION_\nUspjeh na top listama\n_START_PARAGRAPH_\nPjesma "My Life Would Suck Without You" debitirala je na 97. mjestu Billboard Hot 100, napraviv\xc5\xa1i drugi tjedan rekord za najve\xc4\x87i skok do prvog mjesta. To je drugi put da je postavila taj rekord, to joj je uspjelo sa pjesmom "A Moment Like This", kad je sko\xc4\x8dila od 52. do prvog mjesta. "My Life Would Suck Without You" tako\xc4\x91er je prva pjesma "American Idol" izvo\xc4\x91a\xc4\x8da na vrhu ljestvice a da nije povezana samom emisijom. Samo u SADu pjesma se prodala u 2.000.000 primjeraka._NEWLINE_Na ljestvici Canadian Hot 100 pjesma je tako\xc4\x91er postavila rekord, skokom od 82. do prvog mjesta. Prija\xc5\xa1nji rekord dr\xc5\xbeala je Rihanna s pjesmom "Take A Bow", koja je sa 70. mjesta sko\xc4\x8dila do prvog. Rekord je trajao svega 10 mjeseci, dok Britney Spears nije objavila pjesmu "3" koja je sa 86. mjesta sko\xc4\x8dila do prve pozicije._NEWLINE_"My Life Would Suck Without You" je na Australskoj ARIA debitirala na 16. mjestu, a najvi\xc5\xa1a pozicija joj je bila 5. Na Novo Zelandskom RIANZu pjesma se popela do 11. mjesta.'